open-index/open-wikipedia-markdown huggingface dataset:
Gaffateip

**Gaffateip** eller **gafferteip** er en type bred tekstilteip som ofte blir brukt av lyd- og lysteknikere. Navnet kommer fra engelsk *gaffer*, som i denne forbindelse betyr sjefelektriker på en filminnspilling, spesielt med ansvar for lysteknikk (lyssjef).

Gaffateip brukes ofte for å beskrive svart tekstilteip (for å blende inn med omgivelsene på sett), mens grå tekstilteip (gråteip eller sølvteip) noen ganger kalles dukteip (*duct tape*). Gaffateip brukes også av og til for å beskrive en tekstilteip som lett kan tas av uten å sette igjen limrester, i motsetning til annen tekstilteip som kan sette merker eller har sterkere lim.

Gaffateip minner om tjærebånd, men tjærebånd er klebrig på begge sider mens gaffateip har en limside og en glatt side.

## Bruksområder
Noen musikere har en rull gaffateip klar til bruk. Spesielt trommeslagere bruker denne teipen til alt fra demping av trommer til vedlikehold. Teipen er sterk, men kan lett rives fra rullen pga. trådene som er i teipen. 

Gaffateip brukes ofte for midlertidige markeringer i sett innen teater og film, som såkalt *spike tape*,[en] hvor den benyttes til å lage merker på gulvet der skuespillere og scenedekorasjoner skal plasseres.

Teipen kan også brukes for å holde ledninger nede på gulvet og inntil vegger under forestillinger slik at publikum og utøvere ikke skal snuble i dem.

Gaffateip (eller annen tekstilteip) kan ifølge entusiaster brukes til "alt mulig", med slagord som "Hvis du ikke får det til med gaffa, så har du ikke brukt nok gaffa". Eksempler inkluderer små provisoriske reparasjoner, spjelking av beinbrudd, opptenning av bål, eller i mer ekstreme tilfeller løfting av bil, bygging av seilbåt, bygging av kanon, med mer.       

## Referanser
Beskøyt

**Beskøyter** eller **skipsbrød** er kavringer eller kjeks bakt av rug- eller hvetemel uten tilsetting av salt. Bakverket ble godt tørket for å gi lang holdbarhet. Beskøyter ble særlig brukt til sjøs som skipskjeks. 

Brødene var harde, fingertykke, gjerne formet som runde flate kaker. De ble tørket grundig og kunne holde seg lenge.

Ordet er av nederlandsk opprinnelse (nederlandsk: *beschuit*), og har derfra blitt til beskuit på afrikaans og til *bisquit* på engelsk. Fransk har ordet *biscuit (av bis/bes og cuit, som betyr kokt eller stekt)*, i betydningen kjeks, registrert første gang i 1175.

Bakere i sjøfartsbyene kunne gjerne tilby beskøyter eller skipsbrød.

## Referanser


## Eksterne lenker
*
Bonaventure Maruti

**Bonaventure Maruti** (født 10. april 1976) er en kenyansk fotballspiller som spiller for Fram Larvik. 

I januar 2006 gikk han fra Bryne til Follo. 

Han kalles ofte «Boni», og scoret fire mål på fire kamper i Adeccoligaen, før han fikk rødt kort og fire kampers karantene.

## Referanser


## Eksterne lenker
*
Testify

**Testify** er en singel av bandet Rage Against The Machine. Sangen finnes også på albumet *[[The Battle of Los Angeles]]*. 

## Musikkvideo
Den berømte filmregissøren og forfatteren Michael Moore regisserte musikkvideoen. Musikkvideoen viser at Rage Against The Machine spiller på Wall Street. De hadde på forhånd blitt nektet av myndighetene i New York å spille der, men de valgte likevel å gjennomføre dette som planlagt. Dette medførte at regissøren Michael Moore ble arrestert. Før politiet kom fikk de gjort fire hele opptak, noe som var tilstrekkelig for å få produsert musikkvideoen. Da Michael Moore ble arrestert løp bandmedlemmene inn på New York Stock Exchange og utløste alarmen.

## Sanger
#«Testify» (albumversjon) – 3:31
#«Testify» (Testifly Mix) – 3:50
#«Testify» (Rowena Projects Mix) – 4:23
#«Guerrilla Radio» (konsertversjon) – 3:35
#«Freedom» (konsertversjon) – 8:39
## Eksterne lenker
*
Sakurajima

**Sakurajima** (桜島; «Kirsebærblomst-øya») er en aktiv vulkan og en tidligere øy med samme navn (nå knyttet til fastlandet) i prefekturet Kagoshima, på øya Kyushu, i Japan. Den er Japans mest aktive vulkan. 

Det er en stratovulkan med tre topper som er aktive: *Kitadake* (nordlige topp) er 1117 m.o.h.; *Nakadake* (sentrale topp) er 1060 m.o.h.; og *Minamidake* (sørlige topp) er 1040 m.o.h.. Overflaten av øya er ca. 77 km ².
Fjellet ligger i en del av Kagoshima-bukta kjent som Kinkōwan. Den tidligere øya er en del av byen Kagoshima.
I 1914, skjedde det et stort utbrudd, som begravde sundet med lava, og dermed koblet den tidligere øya til Osumi halvøyen, slik at Sakurajimafjellet ikke lenger er en øy. Den vulkanske aktiviteten fortsetter, og kan slippe store mengder vulkansk aske på omgivelsene.

## Vulkanutbrudd
En rekke utbrudd er dokumentert siden 708 e.Kr.

### Oktober 2000
Røyk steg omtrent 5000 m opp i luften, og mørkla byen Kagoshima i støv. Utbruddet medførte ingen ytterligere skader.

### Juni 2006
7. juni steg røyk og aske ca. 1000 m opp i luften over vulkanen. Ingen rapporter om skade kom inn.
### 8. desember 2014
* Utbruddet fant sted 8. desember 2014 kl, 13:44 lokal tid（bildene er tatt fra Arimura lavaobservatorium）

## Referanser

## Eksterne lenker
* Liste over utbrudd 
* CNN: "Volcano erupts in southern Japan"
* Nettavisen: Aske 1000 meter til værs
Geelong

**Geelong** er den nest største byen i delstaten Victoria, Australia og den tolvte største byen i Australia. Byen ligger ca. 75&nbsp;km sørvest for delstatens hovedstad, Melbourne. 

Byen er en viktig havneby, og eksporterer alt fra biler og ull til kjøtt og petroleum. I tillegg blir det produsert papir, sement og diverse kjemikalier. 

Deakin University har sin hovedcampus i Geelong. 

## Referanser
José Barnet

**José Agripino Barnet y Vinageras** (født 1864, død 1945) fungerte som Cubas president fra 11. desember 1935 til 20. mai 1936. På samme måte som sin forgjenger, Carlos Mendieta, kom også José Barnet fra partiet *Unión Nacional*.

## Referanser
Teotihuacán (kommune)

**Teotihuacán** er en kommune i *sone II* øst i delstaten México i Mexico. Teotihuacán var den største byen i Amerika før den europeiske erobringen, og ruinene av denne byen befinner seg i kommunen. Teotihuacán kommune hadde 53&nbsp;010 innbyggere i 2010. Arealet er på 82,65 km². Administrativt senter for kommunen er Teotihuacán de Arista.

## Referanser


## Eksterne lenker
* Kommunens hjemmeside (spansk)
Pitcairn Anthem

**Pitcairn Anthem** &ndash; **Come ye Blessed** er nasjonalsangen til Norfolkøya og Pitcairnøyene. Sangteksten er hentet fra Evangeliet etter Matteus, kapittel 25, vers 34 – 36 og 40.

## Tekst

## Eksterne lenker
*  Pitcairn Anthem Sheet Music
Proporsjonalitet

I matematikk er **proporsjonalitet** når to størrelser varierer slik at forholdet mellom størrelsene er konstant.

## Definisjon
Når y og x er proporsjonale størrelser, kan vi skrive

y=k \cdot x\,

Der k er proporsjonalitetsfaktoren.

Man kan videre finne k slik

k=y/x\,

## Eksempler
*Praktisk kan vi si at to størrelser er proporsjonale om en dobling av den ene størrelsen fører til en dobling av den andre størrelsen.
*Om du kjører med konstant fart, er distansen du tilbakelegger, proporsjonal med tiden du bruker. Det ser vi av formelen for konstant fart s=v*t, hvor farten v er proporsjonalitetsfaktoren.
*Omkretsen av en sirkel er proporsjonal med radius i sirkelen, og 2*\pi er proporsjonalitetsfaktoren etter formelen O=2*\pi*r.
*Kraften man må bruke for å løfte et legeme fra bakken, er proporsjonal med massen av legemet, hvor tyngdeakselerasjonen (9,81m/s^2) er proporsjonalitetsfaktoren.

## Egenskaper
Siden

y=k \cdot x\,

er også

x=(1/k) \cdot y\,

Dette betyr at om y er proporsjonal med x med proporsjonalitetsfaktor k, så er x proporsjonal med y med proporsjonalitetsfaktor 1/k.

Om y er proporsjonal med x, vil grafen med y som funksjon av x være en rett linje, og den vil gå gjennom origo. Stigningstallet vil være lik proporsjonalitetsfaktoren.

## Omvendt proporsjonalitet
To størrelser er omvendt proporsjonale om den ene variablen er proporsjonal med den inverse av den andre, eller sagt på en annen måte: produktet av variablene er konstant. Når to størrelser x og y er omvendt proporsjonale, kan vi skrive

y=k/x\,

Hvor k er forskjellig fra null. Det vil si at om den ene variablen dobles, vil den andre halveres, slik at produktet av dem alltid er konstant.

Eksempelvis er tiden det tar å kjøre en distanse omvendt proporsjonal med farten man reiser med. 

Uttrykt grafisk vil en graf med to variable som varierer inverst, bli en hyperbel-linje. Produktet av x- og y-verdiene vil alltid være lik proporsjonalitetsfaktoren k. Av dette følger at siden k ikke kan være null, vil grafen heller ikke krysse noen av aksene.

## Eksterne lenker

* «Propornasjonalitet», fra matematikk.org
TiZir Tyssedal

**TiZir Tyssedal (**tidligere Eramet Titan & Iron, Tinfos Titan & Iron og K/S Ilmenittsmelteverket) er et smelteverk i Tyssedal, 6 km utenfor Odda sentrum innerst i Sørfjorden. Selskapet (K/S Ilmenittsmelteverket) ble startet på statlig initiativ i 1983 for å bedre kunne utnytte ressursene som lå i illmenitt fra Tellnesgruven i Sokndal. K/S Ilmenittsmelteverket ble etablert etter at det tidligere aluminiumsverket DNN Aluminium i Tyssedal ble lagt ned på tidlig 1980-tallet, og med det var der areal, personell og ikke minst elektrisk kraft tilgjengelig til en alternativ fabrikk. Fabrikken er etablert kun et par hundre meter fra Oksla kraftverk.

Selskapet produserer titanholdig slagg (cirka  tonn per år) og nesten 100&nbsp;% rent spesialråjern (cirka  tonn per år). Det titanholdige slagget selges videre til utenlandske produsenter av bl.a. TiO<sub>2</sub> pigment, mens støpejernet selges til produsenter av høykvalitets støpegods (kumlokk, vindmøller etc.). Hovedeier var Tinfos AS i perioden 1988 til 2008. I 2008 kjøpte Eramet de to smeltverkene til Tinfos AS; henholdsvis Tinfos Jernverk i Kvinesdal og Tinfos Titan and Iron i Tyssedal.

Selskapets europeiske salgsagent er Nizi International, med hovedkvarter i Luxembourg.

Råvaren (ilmenitt) for TiZir hentes fra selskapets eget gruveaktivtet ved Grande Côte Mineral Sands Operation (GCO) i Senegal i Vest-Afrika. Første skipning av illmenitt fra Senegal fant sted i 2014, og markerte overgangen fra Tellnes-illmenit til illmenit fra selskapets egen gruve.   

Den 14. mai 2020 ble det gjort kjent at Eramet hadde solgt TiZir Tyssedal til Tronox, et internasjonalt konsern som spesialiserer seg på produksjon av titandioksid og som er en viktig kunde til TiZir Tyssedal. 18. januar 2021 kunngjorde imidlertid Tronox at de trakk seg fra kjøpet etter innvendinger fra de britiske konkurransemyndighetene. 

 

## Referanser


## Eksterne lenker
* 
* 
*  Nizi International – Europeisk agent
Boliden Odda

**Boliden Odda AS** (tidligere *Norzink* og *Outokumpu Norzink*) er en produsent av metallisk sink på Eitrheimsneset i Odda. Fabrikken produserer også svovelsyre og forskjellige sink-legeringer for spesialbruk. Fabrikken ble etablert som *Det Norske Zinkkompani A/S* av den fransk-belgiske bergverksbedriften *Compagnie Royale Asturienne des Mines* i 1924, med beliggenhet valgt som følge av rik tilgang til elektrisk strøm fra kraftverkene i Tyssedal. Smelteverket er idag eid av Boliden AB.

Sinkverket ble modernisert i 2003-4 og regnes som en av verdens mest kostnadseffektive sinkprodusenter.  I tillegg til å ha tilgang på ren energi til gode priser har sinkverket den fordelen at sinkmalm (som kan være en begrensende faktor) i stor grad kan leveres fra Boliden AB sine gruver i Sverige og Skottland. Forbrukt sinkmalm (ZnS) blir skipet inn fra Boliden Garpenberg og Boliden Tara samt forskjellige forskjellige gruver i Europa. Boliden Odda bruker også ZnO (Waelz Oxide) som råstoff. Boliden Odda AS har også en fordel overfor mange sinkverk at det svært miljøskadelige restmaterialet etter uttak av sink (som vil inneholde høye konsentrasjoner av tungmetall, inklusiv bly og kvikksølv) kan deponeres i de store fjellhallene som er sprengt inn i fjellet på vestsiden av Sørfjorden.

*Sinken* hadde i 2020 en årlig produksjonskapasitet på 192 000 tonn sink og 120 000 tonn svovelsyre. I 2020 tilsvarte årsproduksjonen en verdi på 1781 millioner norske kroner. Mesteparten av produsert sink og sinklegeringer blir eksportert.

I 2016 ble produksjonsenheten for aluminiumfluorid solgt til Fluorsid Group Srl. Produksjonsenheten ble da skilt ut som selskapet Florisil Noralf AS, med en langsiktig leieavtale av grunn og avtale om kjøp av svovelsyre fra Boliden Odda AS.

Fabrikkanlegget utenfor Odda ligger på en halvøy på Eitrheim, ca. 4&nbsp;km fra Odda sentrum.  

I juli 2021 ble det vedtatt å øke produksjonskapasiteten til smelteverket fra 200 000 tonn til 350 000 tonn sink . Utbygging hadde et budsjett på 7 milliard Euro og vil bli gjennomført i perioden 2022 - 2024. Utbygging medfører en modernisering av verket med både kostnadseffektive og miljømessige forbedringer . Selv om produksjonen økes vil ikke avfallsmengdene øke siden verket vil starte opp produksjonen og salg av et nytt råstoff som vil bestå av oppkonsentrerte edle metaller i avfallsmassene.  

## Referanser


## Eksterne lenker
* 
* Det Norske Zinkkompani Odda 1953
Pedro Fernandes de Queirós

**Pedro Fernandes de Queirós** (født 1565 i Évora, Portugal, død 1614 i Panama) var en portugisisk sjømann og oppdagelsesreisende. I ungdommen gikk han inn i spansk tjeneste og ble en erfaren sjømann og navigatør. I 1595 tjenestegjorde han som los under Álvaro de Mendaña de Neira i hans ekspedisjoner i Stillehavet.

## Referanser
GEDCOM

**GEDCOM** (**GE**nealogical **D**ata **COM**munications, altså «genealogisk datakommunikasjon») er en protokoll (filformat eller en måte å strukturere informasjon på) som er utviklet av Family History Department (FHD) hos Jesu Kristi kirke av siste dagers hellige (mormonerne) i Salt Lake City i USA.

Tanken bak Gedcom var å lage et verktøy for å utveksle informasjon mellom slektsgranskere, uavhengig av hvilke slektsdataprogram som ble benyttet. Protokollen er i dag en de facto standard for utveksling av data mellom de fleste slektsdataprogrammer som finnes. Filer lagret på Gedcomformatet er rene tekstfiler som også kan leses av vanlige tekstbehandlingsprogrammer, og det aktuelle tegnsettet som benyttes er en del av filas innhold. Dette forenkler også transport på tvers av maskinvare- og operativsystemplatformer.

Gedcomstandarden er utviklet over mange år, men synes nå å ha stoppet opp. Det finnes flere ulike versjoner av protokollen, men fram til versjon 6.0 synes disse (stort sett) å være bakoverkompatible. Ikke alle opplysninger som lagres av et slektsdataprogram blir eksportert til Gedcomfiler. Opplysninger som ikke omfattes av den aktuelle standarden kan ikke påregnes å være med ved transport til et annet program.

Gedcomstandarden finnes i flere ulike versjoner, men det er det bare noen av disse som er offisielle. Versjon 4.0 og 5.5 (sistnevnte fra januar 1996) er offisielle, mens versjoner mellom 5.0 og 5.4, samt versjon 5.5.1 (fra oktober 1999) er alle «kladdeutgaver». Det er også skrevet spesifikasjoner til Gedcom 6.0, men denne spesifikasjonen baserer seg på bruk av XML. Også denne er kun i en «kladdeutgaver» og den er heller ikke bakoverkompatibel med andre versjoner. Dataprogrammer som bare kan lagre Gedcomfiler i en av «kladdeversjonene» kan forårsake problemer når eksporterte opplysninger skal importeres i andre programmer. Det samme vil også være tilfelle hvis man importerer filer fra en nyere versjon enn den slektsdataprogrammet var skrevet for.

Selv om versjon 5.5 tar vare på mye av den informasjonen som er lagret i et slektsdataprogram, må brukerne allikevel regne med å legge inn en del opplysninger manuelt når Gedcom brukes for å flytte data.

Ut over de rene kodene som er spesifisert i 5.5, kan produsentene lage egne koder som alle skal starte med _ (underscore). Disse kan være forskjellige fra produsent til produsent og kan vanskeliggjøre ren import og eksport av data.

## Eksterne lenker
* Gedcom 5.5
La Paz (México)

**La Paz** er en kommune lokalisert i *sone III* av delstaten México i Mexico.

Kommunen befinner seg ved grensen mellom delstaten México og den østlige delen av Mexicos føderale distrikt. Kommunen regnes med som en del av Mexico by og er med i storbyområdet ZMCM.

Kommunen har et landareal på 26,71 km², og i 2000 var det registrert 212&nbsp;694 innbyggere.
Administrativt senter for kommunen er Los Reyes Acaquilpan, også kjent som *Los Reyes La Paz*.

Linje A i Mexico bys metro har endestasjon i Los Reyes, La Paz stasjon. Motorveien fra Mexico by til Puebla går gjennom La Paz.

## Eksterne lenker
* Informasjon om La Paz kommune (spansk)
Los Reyes Acaquilpan

**Los Reyes Acaquilpan** er en by i delstaten México i Mexico, og er administrasjonssentrum i La Paz kommune. Den er også en del av Mexico by.

Mexico bys metros Linje As sørøstlige endestasjon, La Paz, ligger i Los Reyes.
Sankt Johannes kirke

**Sankt Johannes kirke** er en kirke på Storhaug i Stavanger fra 1909. Det var Hans Jacob Sparre fra Kristiania (Oslo) som var arkitekt. Det var egentlig Hofflund & Kielland sitt utkast til kirke som vant en arkitektkonkurranse om kirkebygget, men det utkastet ble forkastet da det ble ansett for dyrt å bygge det. 

Kirken bygget i pusset tegl, med utstrakt bruk av huggen granitt som artikulerende element – i sokkel, i dør- og vindusinnfatninger og som hjørnekvadre. Kirken er en langkirke, og bygningskroppen avsluttes av et  kraftig og bredt tårn. Kirken har et nyromansk stiluttrykk med form- og flatebehandling preget av jugendstil. Altertavlen ble utført av Valentin Kielland.

Over  mennesker var møtt opp til grunnsteinsnedleggelsen 8. november 1907. To år senere var kirken ferdig, den ble innviet 15. desember 1909.

## 100-årsjubileet
Søndag 6. desember 2009 arrangerte St. Johannes kirke jubileumsfest med festgudstjeneste, der biskop Erling Pettersen, ordfører Leif Johan Sevland og fylkesordfører Tom Tvedt deltok. Etter gudstjenesten var det gratis festmiddag for alle som ville delta. 

## Referanser


## Litteratur
* 

## Eksterne lenker
* 
* Artemisia.no om kirken
* 
* Menighetens egen nettside
* Stavanger kirkelige fellesråd
Modchip

**Modchip** (kortform av modifiserings chip) er en betegnelse for et elektronisk kretskort med en påmontert mikrobrikke spesielt brukt i datamaskiner, DVD-spillere og spillkonsoller for å modifisere eller overstyre eventuelle funksjonsbegrensninger i forhold til f.eks importerte og piratkopierte medier, regionsperrer og liknende som enheten er utstyrt med fra produsentens side.
Nezahualcóyotl (México)

**Nezahualcóyotl** er en kommune som ligger i *sone III* av delstaten México i Mexico. Nezahualcóyotl er oppkalt etter den berømte poeten Acolmiztli Nezahualcoyotl, som var stortaler av Texcoco. Kommunen befinner seg tett opp til Mexicos føderale distrikt og blir også regnet med som del av Mexico by i storbyområdet ZMCM.

Administrativt senter ligger i Ciudad Nezahualcóyotl (som også blir kalt for *Ciudad Neza*). Det bor omtrent 1,5 millioner innbyggere i denne kommunen.

## Eksterne lenker
* Informasjon om Nezahualcóyotl kommune (spansk)
Ciudad Nezahualcóyotl

**Ciudad Nezahualcóyotl** (også kalt for Ciudad Neza) er administrativt senter for kommunen Nezahualcóyotl i delstaten México i Mexico. Ciudad Nezahualcóyotl befinner seg tett opp til Mexico by og den blir også regnet som en del av Mexico by i storbyområdet ZMCM.
## Eksterne lenker
*
Atizapán de Zaragoza

**Atizapán de Zaragoza** er en kommune lokalisert i *sone II* av delstaten México i Mexico. Den har rundt 500&nbsp;000 innbyggere. Administrativt senter for kommunen er Ciudad López Mateos.

Kommunen befinner seg nordvest i staten. Den grenser mot Naucalpan, Tlalnepantla de Baz, og Cuautitlán Izcalli. Kommunen er med i storbyområdet ZMCM.

## Eksterne lenker
* Kommunens hjemmeside 
* Informasjon om Atizapán de Zaragoza kommune
Kretskort

Innen elektronikk brukes **kretskort** til montering av elektroniske komponenter. Foruten å samle og holde komponentene fast er kretskortets oppgave å lage elektriske forbindelser mellom komponentenes bein.

Kretskort er bygd opp av et isolerende materiale med et lag kobber på hver side. Ved produksjon vil man ved hjelp av etsende syre fjerne uønsket kobber, slik at det gjenværende kobberet danner baner mellom punkter på kortet, ettersom hvor man ønsker å plassere komponentene. Såkalt *flerlagskort* er vanlig, hvor man har oppmot 16 lag med kobberbaner i et og samme kort. I profesjonell sammenheng sier man heller gjerne **printkort**.

Kretskort finnes i mange farger, men grønt er mest vanlig.
Naucalpan

**Naucalpan de Juárez** er en kommune lokalisert i *sone II* av delstaten México i Mexico. Den grenser til Mexicos føderale distrikt og er regnet med som en del av Mexico by.

## Eksterne lenker
* 
* Informasjon om Naucalpan kommune (spansk)
Acambay

**Acambay** er en kommune lokalisert i *sone V* av delstaten México i Mexico.
Den har et totalt areal på 492,13 km². Innbyggertallet i 2000 var 58&nbsp;389.

Navnet Acambay, opprinnelig *Cambay* eller *Cabaye*, er otomi og betyr «Guds klipper».

## Eksterne lenker
* Informasjon om Acambay kommune (spansk)
Federico Laredo Brú

**Federico Laredo Brú** (født 23. april 1875, død 1946) var cubansk president i perioden 24. desember 1936 til 10. oktober 1940. Federico Brú tilhørte partiet *Unión Nacional*.

## Referanser
Norsk Oljemuseum

**Norsk Oljemuseum** er et museum i Stavanger åpnet i 1999. Museet er på ca. 5&nbsp;000 kvadratmeter. Idéen om å bygge et oljemuseum i Stavanger ble lansert i 1974. Stiftelsen Norsk Oljemuseum ble etablert i 1980, og etter den tid er det samlet inn gjenstander, film, foto og annet materiale som dokumenterer norsk olje- og gassvirksomhet. Museet er Stavangers mest besøkte, og i 2006 hadde museet 51&nbsp;464 besøkende i løpet av sommeren (mot 41&nbsp;947 i 2005). I 2007 tok museet imot om lag 85&nbsp;000 gjester, en økning på 14,3 prosent i forhold til 2006. Norsk Oljemuseum har gjennom en 10-års periode fra 1998 til 2008 satt besøksrekord hvert år. I 2008 besøkte nesten 95&nbsp;000 personer museet.

## Byggingen
I 1992 vant arkitektene Lunde & Løvseth en nasjonal arkitektkonkurranse med 48 bidrag om Norsk Oljemuseum. I 1996 var prosjektet fullfinansiert. Staten bidro med 60 millioner kroner, Rogaland fylke med 10 millioner og Stavanger kommune med 20 millioner kroner og tomt. 75 millioner kroner ble samlet inn blant private sponsorer. Byggearbeidene startet i juni 1997. I løpet av en byggetid på 22 måneder reiste museet seg i stein, glass og betong. Bygget ble ferdigstilt innenfor rammen på 165 millioner kroner som var samlet inn. Den offisielle åpningen ble foretatt av Hans Majestet Kong Harald V 20. mai 1999.

## Museet
Museet viser teknologiutviklingen fra begynnelsen av den norske oljehistorien som startet midt på 1960-tallet, fra de første plattformene som boret i Nordsjøen, via stål- og betongplattformer utviklet og bygd i Norge, til moderne, fleksible produksjonsskip og undervannsystemer som ser ut til å bli framtidens løsning på norsk sokkel. 
Museet er også et interaktivt museum hvor man kan oppleve hvordan olje og gass ble til for millioner av år siden.

## Referanser


## Eksterne lenker
*
Kvark-gluon-plasma

**Kvark-Gluon-Plasma** er kvarker og gluoner i frie partikler. For litt siden ble det prøvd å skape «Kvark-Gluon-Plasma» i et laboratorium på CERN med vellykket resultat.
Costa Ricas herrelandslag i fotball

**Costa Ricas herrelandslag i fotball** er det nasjonale fotballaget til Costa Rica, og dette landslaget blir administrert av Costa Ricas fotballforbund. Det costaricanske fotballforbundet ble stiftet i 1921, og de ble også medlem av FIFA i 1921. Costa Rica har deltatt i seks VM-sluttspill mellom 1990 og 2022, og nasjonalstadion er Estadio Nacional i San José.

## Historie
Costa Rica deltok for første gang i et VM-sluttspill i 1990 da de kom til åttendelsdelsfinalen. I 2002 røk landet ut i gruppespillet der de var i samme gruppe som vinneren  og landet som endte som nummer tre, . I 2006 deltok landet i sitt tredje sluttspill der de ble slått ut etter tre tap i gruppespillet. Beste prestasjon i VM er kvartfinale i 2014 hvor de tapte på straffespark mot Nederland.

De har blitt invitert til å delta i Copa América tre ganger, og har to ganger kommet til kvartfinalen.

## VM-resultater

## Kamper i VM-sluttspill

Totalt har Costa Rica spilt 18 kamper i VM-sluttspill. Det har gitt 5 seire, 5 uavgjort og 8 tap. Målforskjell: 19-28. Toppscorere er Paulo Wanchope og Rónald Gómez som begge har 3 mål.

## Nåværende tropp
Oppdatert 30. november 2022.
Costa Ricas tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Kilder
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Referanser


## Eksterne lenker
*  Hjemmeside til det costaricanske fotballforbundet
*  FIFAs profil om Costa Rica
*  FIFAs VM-2006 profil om Costa Rica
Kimchi

**Kimchi** er Koreas nasjonalrett, bestående av fermenterte grønnsaker og iblant reker eller andre små sjødyr. Grønnsakene varierer, men basisen er ofte kinakål sammen med hvitløk, reddik og frisk, rød chilipepper. Kimchi har en sterk smak og duft og er nærmest obligatorisk tilbehør til et koreansk måltid.

Kimchi kan spises direkte, eller tilberedt sammen med andre ingredienser for å lage forskjellige retter. Noen eksempler er kimchigryte (*kimchi jjigae*) og stekt ris med kimchi (*kimchi bokkeumbap*). Fordi kimchi er både smaksrik og sunn, har retten blitt stadig mer populær rundt om i verden.

## Historie

Kimchiens historie kan spores langt tilbake i tid. Kimchi ble omtalt så tidlig som for 2600–3000 år siden. Det første skriftlige beviset for kimchiens eksistens fins i den første kinesiske diktsamlingen, *ShiKyung*. I denne boken kalles kimchi for «Ji», betegnelsen som ble brukt før den ble kjent som «Chimcahe».

Den tidligste typen kimchi besto bare av saltede grønnsaker. Det var på 1100-tallet at folk begynte å ha i andre typer krydder for å skape andre smakstyper og farger, slik som sur og søt smak, og hvit og oransje farge. 

Det var ikke før tidlig på 1600-tallet at den nåværende kimchitypen oppsto. Den besto av saltet kinakål krydret med sterk chilipepper. Chilipepper var ukjent i Korea fram til tidlig på 1600-tallet. Dette ble importert fra Japan eller Kina, hvor vestlige handelsmenn brakte det med seg først.

Etter å ha krydret den saltede kinakålen, lagres kimchi i en beholder i omtrent tre dager før den er ferdig fermentert. Avhengig av individuelle preferanser kan lagringstiden variere, og kimchien vil dermed få en smak som kan være alt fra tam til sur. Denne typen kimchi ble populær på 1800-tallet. Den kalles *baechu kimchi*, og er fortsatt den vanligste og mest populære typen kimchi.

Tradisjonelt ble kimchi fermentert i keramikkrukker gravd ned i bakken. Om vinteren sørget denne formen for lagring av kimchi, kjent som *kimjang*, for at koreanerne kunne nyte kimchi i vintermånedene når ferske grønnsaker ikke var tilgjengelige.

I 2013 ble kimjang lagt til på UNESCOs representative liste over menneskehetens immaterielle kulturarv. Den ble utvidet med nye regionale varianter av Kimjang i 2025.

## Annet
* Mange koreanere lagrer kimchi i et eget kjøleskap som er laget for å oppbevare kimchien under en optimal temperatur, slik at fermenteringen blir riktig.

* Når man tar bilder, sier sørkoreanere ofte ordet «kimchi» på samme måte som når engelskspråklige sier «cheese».

* Den første koreaner i verdensrommet, bioteknologen Yi So-yeon, serverte kimchi om bord på Den internasjonale romstasjonen. Korea Aerospace Research Institute (KARI) hadde utviklet en romsikker kimchi-oppskrift ved å sterilisere maten med stråling, varme, frysing og innpakning.

## Referanser


## Eksterne lenker
* 
* Korean Traditional Kimchi fra Korea Agro-Fisheries Trade Corp.
* Koreansk kimchi, syret kål, oppskrift fra Tinas Mat, fra nrk.no
* How to make kimchi, med bilder. Fra en uoffisiell side om T-banen i Pyongyang i Nord-Korea
* Greg's kimchi, Gregs eksperimentelle kimchi-oppskrift, med bilder
Chicoloapan

**Chicoloapan** er en kommune i *sone III* av delstaten México i Mexico. Den har et totalt areal på 60,898&nbsp;km². Administrativt senter for kommunen er Chicoloapan de Juárez. Kommunen er med i storbyområdet ZMCM

## Eksterne lenker
* Informasjon om Chicoloapan kommune (spansk)
Bhutia

**Bhutia** er en folkegruppe i Nepal og i Sikkim i India.

Bhutia-er blir også kalt *denzongpa*, dvs. innbygger i *Denzong*, som er det tibetanske navnet på Sikkim. I Nord-Sikkim, hvor Bhotia-folket er i majoritet, kan en bhotia kalles lachenpa eller lachungpa, altså innbygger i Lachen eller Lachung. 

Bhutia-folket vandra inn fra Tibet etter 1500-tallet. De snakker et sinotibetansk språk som skal være relativt likt tibetansk og nasjonalspråket i Bhutan, dzongkha, og er buddhister. Chogyal-monarkiet, som styrte Sikkim fram til innlemmelsen i India, støttet seg på Bhutia-aristokratiet. Bhutia-nasjonaliteten og andre tradisjonelle folk i Sikkim er nå blitt minoriteter i delstaten, der flertallet snakker nepali. 

Folkegruppen skal også finnes i Bhutan og i den nordlige delen av delstaten Vest-Bengal.

## Eksterne lenker
* Ethnologue: Sikkimese
Erik Faber

**Erik Alfred Faber-Swensson** (født 16. mai 1977 i Kristiansand) er en norsk artist og låtskriver. Han ble først kjent i musikkens verden ved å være med i Kristiansandbandet Pale på midten av 90-tallet. I 1999 vant han norgesmesterskapet i rock med bandet S.P.O.O.N., der Venke Knutson var korist.

Han har også vært fotomodell og ble avbildet i magasinene *The Face* og *Arena*. Han gikk også på catwalken for klesmerkene *Diesel* og *Evisu*. Erik Faber har også en fortid som lærer.

I Kristiansand bygde han studioet Audioklinikken på dugnad sammen med Pale-kompisene Berent Philip Moe og Arnfinn Tellefsen. I 2001 fikk Faber kontrakt med  plateselskapet Sony med demoen *On Top Of The World*. Låten kom på singel i mai 2001. Den plasserte seg blant Norges 20 mest populære radiomelodier.

I 2002 ga han ut sitt første album *Between The Lines*, som blant annet inneholdt hitsingelen *On Top Of The World*. Året etter kom andrealbumet *Century*, og  fikk han et gjennombrudd, ikke bare med tittelsporet *Century*, men også med *Yesterday's Call*, som ble spilt mye på radiokanaler over hele landet.

Hans siste singel het *Racing*, der han synger sammen med Marte Wulff. Den kom ut i 2006.

## Album
* *Between The Lines* (2002) 
* *Century* (2003)
* *Passages* (2006)

## Singler

* *On Top Of The World* (2002)
* *Century * (2003)
* *Yesterday's Call* (2003)
* *Not Over* (2006)
* *Racing* (m/Marte Wulff) (2006)

## Referanser


## Eksterne lenker
* 
*
Zacazonapan

**Zacazonapan** er en liten kommune i *sone VII* av delstaten México i Mexico. Kommunens administrative senter har også samme navn som selve kommunen.

## Eksterne lenker
* Informasjon om Zacazonapan kommune (spansk)
Manuel Urrutia Lleó

**Manuel Urrutia Lleó** (født 8. desember 1901 i Yaguajay, død 5. juli 1981 i Queens, New York) var jurist, dommer i Santiago de Cuba og fungerte som provisorisk president på Cuba i perioden 3. januar 1959 – 17. juli 1959. 

Urrutia var ikke medlem av noe parti eller revolusjonær gruppe som for eksempel 26. juli-bevegelsen eller El Directorio Revolucionario (Det revolusjonære direktorat), men hadde vunnet respekt hos de revolusjonære for sin juridiske integritet. Blant annet hadde han som dommer i Santiago de Cuba nektet å ilegge revolusjonære harde straffer fordi han ikke kunne se at lovverket krevde harde straffer for overtredelser begått mot president Fulgencio Batista, som ikke var blitt valgt av folket i henhold til grunnloven av 1940. En av dem som fikk milde straffer, var Frank Pais, lederen for 26. juli-bevegelsen i provinsen Oriente. 

Den revolusjonære regjeringen under president Urrutia bestod av 25 personer.

## Referanser


## Eksterne lenker
* Urrutia anklager Batista i 1958 for brudd på menneskerettighetene, New York Times, på www.latinamericanstudies.org (engelsk)
Hunnfeltene

**Hunnfeltene** er tre nesten sammenhengende gravfelt datert fra yngre bronsealder til yngre jernalder (ca. 1000 f.Kr. til ca. 900 e.Kr.) på det såkalte «ytre raet» ovenfor Hunnebunn i Skjærviken i Fredrikstad. Feltene ligger ca. 1,5 kilometer øst for Borge kirke, på nordsiden av fylkesvei 130, «Oldtidsveien», som går mellom Fredrikstad og Skjeberg. Funnene fra Hunnfeltet kan karakteriseres som svært rike, det gjelder særlig en serie funn fra romertid, med våpen, bronsekjeler, glassbegre og andre provinsialromerske importgjenstander.

Feltene omfatter totalt 145 synlige gravminner, men omfattende utgravninger har vist at det finnes både graver og andre spor av fortiden under flat mark. Det er tre hovedkonsentrasjoner av gravminner. Vestfeltet består av 60 gravhauger og -røyser. Midtfeltet er trukket litt nord for veien og består av 43 gravminner, og Sørfeltet (Stenringfeltet) har i alt 48 gravminner, deriblant 11 runde steinsetninger som ligger tett sammen på et relativt begrenset område. To av disse er datert så tidlig som ca. 500 f.Kr.

Foruten gravminner finnes også førhistoriske åkre, boplassfunn og veifar (hulveier) på feltet. Rett nord for feltene ligger bygdeborgen på Ravneberget. Det er etter hvert kommet inn et stort antall gravfunn fra feltet, og dateringene sprer seg fra bronsealder til vikingtid.

Gravfeltene har vært kjent svært lenge, og mange gravhauger bærer preg av gravplyndring. Den tidligste utgravning en kjenner fant sted i 1894, og en del gjenstander ble året etter levert inn til Universitetets Oldsaksamling. I 1902-03 ble det igjen gjort uautorisert utgravning, ingen funn er kjent fra dette. I 1908-10 ledet daværende arkeologistudent Helge Gjessing undersøkelse av til sammen ni hauger på Vestfeltet. I 1950-53 var Hunnfeltet arena for et stort internasjonalt forskningsprosjekt der arkeologer fra en rekke land møttes for å utveksle erfaringer i arkeologisk feltarbeid. Initiativtakere til prosjektet var Anders Hagen og Erling Johansen. Gjennom 1970-tallet var det flere mindre utgravninger på feltet, blant annet som seminargravinger for arkeologistudenter.

Gravfeltene er skiltet og tilrettelagt for publikum. Det er parkeringsplasser ved Vestfeltet og Sørfeltet.

## Eksterne lenker
* Hunnfeltene – Hunnprosjektet
* 
* 
*
Denni Conteh

**Denni Conteh** (født 14. august 1975) er en dansk fotballspiller. Han har tidligere spilt for Molde Fotballklubb, men i juni 2006 ble han og MFK enige om at leieavtalen klubben hadde med han ikke ble forlenget.

Tidligere har han spilt for Hvidovre, Lyngby, Viborg, Strasbourg, Herfølge, Sparta Rotterdam, FC Nordsjælland og Odense Boldklub.

## Referanser


## Eksterne lenker
* 
*
Komsakulturen

**Komsakulturen** er en tidligere betegnelse på noe som ble antatt å være en særskilt nordnorsk eldre steinalderkultur. Begrepet ble innført av arkeologen Anders Nummedal (1867–1944) etter de første boplassfunnene han gjorde ved Komsafjellet i Alta i 1925. Senere forskning har påvist en sterk diversitet i dette området, og begrepet gikk ut av bruk på 1980-tallet.

## Utforskning og kjennetegn
Benevnelsen *Komsakulturen* ble første gang benyttet av arkeologen Anders Nummedal i et foredrag han holdt i 1926. Han benyttet den ikke ved senere anledninger, men brukte andre navn som *Finnmarkskulturen*, *Finnmarksfunnene*, *Le Finnmarkien*, etc.

I årene senere ble det funnet flere boplasser i Finnmark, de ble publisert i verket *Le Finmarkien*, skrevet av Nummedal og Johs. Bøe i 1936. Her tolker de funnene slik at komsakulturen har et østlig opphav, og at det dreier seg om en særskilt innvandring like etter istiden, og som har kommet inn til Nord-Norge over nåværende Finland og Russland. Dette begrunnet de bl.a. med at det ikke var funnet noen tilsvarende steinalderboplasser mellom de nordre delene av Troms og søndre Helgeland. De mente også å se en brå slutt på komsakulturen, og forsøkte å forklare det med at disse menneskene fikk vansker med å tilpasse seg et varmere klima.

Temaet ble satt under livlig debatt fra første stund. Særlig ble det pekt på at dersom innvandringen hadde kommet østfra, burde det være mulig å finne boplasser også langs den veien menneskene skulle ha fulgt. Det viste seg imidlertid å være vanskelig; det var svært få vel definerte boplasser fra denne tiden i Finland og Nord-Russland. Likevel ble betegnelsen «komsakulturen» brukt, om enn motvillig, av noen forskere, helt til ut på 1980-tallet. Da kom betegnelsen under kraftig kritikk fra flere hold, noe som resulterte i at begrepet i dag er praktisk talt ute av faglitteraturen. Kritikken gikk blant annet ut på at nyere forskning påviser en sterk diversitet ned gjennom tid i dette området. Dessuten er det nå påvist et stort antall steinalderboplasser, også fra pionerbosetningen, i hele det området som Bøe og Nummedal mente var funntomt. Og ikke minst: Ved å bruke samlebegrepet «komsakultur», gis det innrykk av at det er tale om en statisk arkeologisk tilstand i området, noe som er ganske feilaktig.

Betegnelsen «komsakultur» brukes fremdeles i diverse populærvitenskapelig sammenheng, men blir nok etter hvert sjeldnere også på dette feltet.

## Referanser




## Litteratur
*
*
*
*
*
*
*
* Ingrid Fuglestvedt: *Phenomenology and the Pioneer Settlement on the Western Scandinavian Peninsula*. Bricoleur forlag, Göteborg 2009
* Bjørnar Olsen: Artikkel Komsakulturen, i Hedeager & Østmo (red.): *Norsk arkeologisk leksikon*, Pax 2005

## Eksterne lenker
* Digitalkopi av Karin Tansems hovedoppgave: ''Fra komsakultur til eldre steinalder i Finnmark'' (utgitt av Institutt for arkeologi, UiT, 1999)
Pacemaker

**Pacemaker** er et hjelpemiddel for å opprettholde tilnærmet normal hjerterytme hos personer som av forskjellige årsaker har mistet dette. Pacemaker består av en «kanne», dvs en liten metallboks, på ca. 3x3 cm bestående av et innkapslet batteri, sensorer for registreringer av hjerterytmen, foruten en liten pulsgenerator som via en eller flere elektroder kan sende ut små impulser til forskjellige deler av hjertet. Dette hjelpemiddelet har i dag stor utbredelse for mange hjertepasienter og kan bidra til både forlenget overlevelse og økt livskvalitet.

Den første pacemakeren ble innoperert i en hjertepasient i 1958 av den svenske legen Åke Senning.

## Se også
* Implanterbar hjertestarter
* Hjernepacemaker

## Referanser
Snartemofunnene

**Snartemofunnene** er en rekke rike gravfunn fra gården Snartemo i Hægebostad kommune, Vest-Agder.

*Snartemo I* kom for dagen i 1847, det oppgis å være funnet i en gravrøys, på *Svartemoen* i Hægebostad – antakelig er dette en feilskrift for Snartemo. Funnet inneholder bare en beinkam av ganske uvanlig form og et bronsebeslag.

Gjenstandene fra *Snartemo II* ble kjøpt av Stavanger museum i 1878 av en lokal oppkjøper. Sommeren etter var Oluf Rygh på feltarbeid i Holum, og han fikk da samtidig samlet inn en del opplysninger om dette funnet. Det kom fra en stor gravhaug som var ødelagt ved at det var hentet masse i den for veianlegg. Graven har ligget i sørkant av haugen, den var orientert øst-vest og skåret ned i undergrunnen under haugfyllen. Den hadde inneholdt et tveegget sverd, tre spydspisser, skjoldbule og øks, og en del andre smågjenstander. Det var også to bronsekjeler og et glassbeger og draktutstyr, samt en betalingsring av gull.

*Snartemo III* ble levert til Bergens Museum året etter. Funnet kom fra en gravhaug på omtrent 10 m i diameter. Et leirkar, en
jernspenne og brente bein hadde ligget i et brannflak, en tykk konsentrasjon av trekull og brente bein.

*Snartemo IV* ble funnet i 1916 i en stor gravhaug. I den hadde det vært et kammer bygd av rullestein, dekket av en helle. I det sto en bronsekjele som inneholdt en del brente bein og et ødelagt kvartsbryne.

*Snartemo V* ble funnet like sør for Snartemo II. Det var den 30. oktober 1933 at brødrene Olav og Rikard Killingland holdt på å dyrke opp et nytt jordstykke på stedet. Da kom det for dagen en stor steinhelle under flat mark. Ved nærmere ettersyn fant de at den dekket et gravkammer. Her fant de deler av et rikt gravgods, før de stanset arbeidet og varslet Universitetets Oldsaksamling. Resten av graven ble da undersøkt av preparant Louis Smedstad. Denne graven inneholdt blant annet det gulldekorerte Snartemosverdet, kniver, spydspisser, en glasskrukke, en beltespenne og gullringer. Funnet er datert til folkevandringstiden.

## Litteratur
* 
* 

## Eksterne lenker
* 
* Artikkel i Aftenposten 05.09.99
* Arkeologi i nord
* ''Frå alliansar med ringsverd til kongemakt'', artikkel hos Norgeshistorie.no om Snartemofunnet og Avaldsnesfunnet
Thomas Hafstad

**Thomas Hafstad** (født 13. mars 1974) er en norsk tidligere fotballspiller som i dag jobber som utviklingssjef i Vålerenga Fotball. Mellom 1994 og 2008 spilte han for Tromsø, der han var innom mange roller; spiss, høyreving, midtbanespiller (indreløper/sentral/høyre) og høyreback. 

Han har spilt over 300 obligatoriske kamper for Tromsø, hvorav 239 Tippeligakamper. Han ble Norgesmester i 1996 etter 2-1 mot Bodø/Glimt i finalen. Hafstad har flere kamper på aldersbestemte landslag, fra U18 til U21. Hafstad var med da Norge tok bronsemedalje i U18-EM i 1992 og deltok i Ungdoms-VM i Australia året etter. 

Før han signerte for Tromsø i 1994 spilte Hafstad for klubbene Beisfjord, Narvik/Nor og Mjølner.

Hafstad har Uefa A-lisens og etter karriereslutt har han vært sportssjef ved Norges Toppidrettsgymnas i Tromsø avdeling fotball i 6 år og utviklingsleder i Tromsø IL i to år. Hafstad ble i 2015 daglig leder ved Kystens Mathus . i Tromsø før han i 2020 tok skrittet tilbake til toppfotballen og VIF. 

## Referanser


## Eksterne lenker
*
Geir H. Haarde

**Geir Hilmar Haarde** (født 1951) er en islandsk økonom, diplomat og politiker.

Han var Islands finansminister fra 1998 til 2005, utenriksminister fra 2005 til 2006, statsminister fra 2006 til 2009 og leder for det liberalkonservative partiet Sjálfstæðisflokkurinn fra 2005 til 2009. Han trakk seg som statsminister og partileder i 2009, etter å ha fått en kreftdiagnose. Islands økonomi var samtidig hardt rammet av finanskrisen.

Haarde var Islands ambassadør i USA fra 2015 til 2019. Deretter ble han styremedlem i Verdensbanken, som representant for de nordiske og baltiske landene.

## Familie og utdannelse
Han ble født og vokste opp i Reykjavík med islandsk mor og norsk far. Faren var telefonteknikeren Tomas Haarde (1901–1962), som kom fra Sandeid i Ryfylke. Geir Haarde behersker også norsk.

Han har bachelorgrad i samfunnsøkonomi fra Brandeis University, mastergrad i internasjonal politikk fra Paul H. Nitze School of Advanced International Studies ved Johns Hopkins University samt mastergrad i samfunnsøkonomi fra University of Minnesota.

## Karrière

Haarde arbeidet som økonom i Islands sentralbank fra 1977 til 1983 og som rådgiver i Finansdepartementet fra 1983 til 1987. Han var formann i Sjálfstæðisflokkurinns ungdomsorganisasjon, Samband ungra sjálfstæðismanna, fra 1981 til 1985.

I 1987 ble Haarde valgt inn i Alltinget fra Reykjavík. Han var leder for Sjálfstæðisflokkurinns alltingsgruppe fra 1991 til 1998 og formann i Alltingets utenrikskomité fra 1995 til 1998. Haarde var finansminister fra april 1998 til september 2005, deretter utenriksminister frem til juni 2006.

Han ble enstemmig valgt til partileder for Sjálfstæðisflokkurinn i oktober 2005, etter at Davíð Oddsson trakk seg. Haarde hadde da vært nestleder i partiet siden 1998.

Haarde ble statsminister etter at Halldór Ásgrímsson trakk seg i 2006, og ledet opprinnelig en koalisjonsregjering mellom sitt eget parti og Framsóknarflokkurinn. Etter alltingsvalget i 2007, hvor Sjálfstæðisflokkurinn fikk økt oppslutning, ledet Haarde en koalisjon mellom Sjálfstæðisflokkurinn og sosialdemokratiske Samfylkingin.

Etter flere dagers protester mot den islandske regjeringen, og krav om regjeringens avgang, holdt han i januar 2009 en pressekonferanse der han både informerte om at han hadde fått diagnostisert spiserørskreft, og at det vil bli avholdt nyvalg. Sjálfstæðisflokkurinns forslag til valgdag ble 9. mai 2009. Få dager etter varslet han sin avgang som partileder og statsminister.

Alltinget stilte Haarde for riksrett for tjenesteforsømmelse som statsminister før finanskrisen. Han nektet straffskyld. I 2012 ble Haarde frikjent på tre av fire tiltalepunkter, og kun funnet skyldig i ikke å ha holdt regjeringsmøter i en kritisk fase for økonomien. Haarde ble ikke straffet.

## Referanser


## Se også
* Geir H. Haardes første regjering
* Geir H. Haardes andre regjering

## Eksterne lenker
* 
* Geir H. Haarde hos Alltinget
Saupstad skistadion

**Saupstad skisenter** er et skistadion ved området Saupstad/Huseby, omtrent ei mil sør for Trondheim sentrum. Trondhjems Skiskyttere og Heimdal ski har sin hjemmearena der.

Anlegget har en skytebane med 30 skiver beregnet for skiskyting og en asfaltert rulleskiløype på 2,5 km, akebakke og et langrennsstadion. Løypenettet strekker seg forbi Granåsen og frem til Nilsbyen, samt mot Lundåsen og Kattem.

Adressen til senteret er Kongsvegen 100 og parkering og inngang til senteret er ved krysset Kongevegen/Tunellvegen. For øvrig er senteret et utgangspunkt for turer både på ski, sykkel eller gåturer i hele Bymarka. Det er ikke smøringsbod der.

## Historie
Senteret ble anlagt av Trondheim skogforvaltning i 1986 med mål om at Saupstad skulle være et regionalt og internasjonalt skianlegg nord for Dovre. Til tross for store naturinngrep i et sårbart myrområde kom det få protester mot utbyggingen. Området hadde flere stier og turveier inn i Bymarka fra drabantbyene i nærheten, men disse var i dårlig forfatning på grunn av traséer gjennom myr, så utbyggingen av skianlegget med faste helårstraséer forbedret situasjonen for brukerne.

Planleggingen og byggingen av anlegget kom til samtidig som den offentlige debatten om et fremtidig verdensmesterskap på ski skulle legges til Trondheim. Hele anlegget, med langrennsarena, løypenett, lysløyper, skibruer og publikumsfasiliteter ble dimensjonert for å arrangere et eventuelt verdensmesterskap. I 1989 ble det vedtatt at VM-anlegget skulle flyttes til Granåsen, med forbehold om at løypenettet ved Saupstad skulle integreres med dette løypenettet. Under VM på ski i 1997 fungerte anlegget sammen med Granåsen.

## Referanser




## Litteratur
*
*
Rhein-Ruhr

**Rhein-Ruhr-området** i delstaten Nordrhein-Westfalen i Tyskland hører til de store metropolområdene i verden, og har 10,1 millioner innbyggere fordelt på 7&nbsp;100 km². Det strekker seg fra konurbasjonen Ruhr i nord til Düsseldorf, Wuppertal og Köln i syd.

Det er mange ulike definisjoner av hva som hører til Rhein-Ruhr-området. Etter en av definisjonene inkluderes 130 byer; den nordligste Dülmen, den østligste Soest, den sydligste Bad Honnef og den vestligste Venlo i Nederland. Etter denne definisjonen er Rhein-Ruhr-området sete for mer enn 300&nbsp;000 selskaper og 45 universiteter.

## Byer med mer enn 500 000 innbyggere
### [[Ruhr-området]] (westfalsk del)

* Dortmund

### Ruhr-området (rhinsk del)

* Duisburg, Essen

### Rhindalen

* Köln, Düsseldorf

## Byer med mer enn 100 000 innbyggere
### [[Ruhr-området]] (westfalsk del)

* Bochum
* Bottrop
* Gelsenkirchen
* Hagen
* Hamm
* Herne
* Iserlohn
* Recklinghausen
* Witten

### Ruhr-området (rhinsk del)

* Moers
* Mülheim an der Ruhr
* Oberhausen

### Bergisches Land

* Bergisch Gladbach
* Remscheid
* Solingen
* Wuppertal

### Rhindalen

* Bonn
* Krefeld
* Leverkusen
* Mönchengladbach
* Neuss

## Eksterne lenker
* Megacities
Charles Augustin Coulomb

**Charles Augustin Coulomb** (født 14. juni 1736, død 23. august 1806) var en fransk fysiker og ingeniør. Han kom frem til Coulombs lov. Senere viste Coulomb at tilsvarende lov også gjelder for kraftvirkningen mellom to magnetiske poler. Coulomb utformet i tillegg friksjonslovene.

## Referanser


## Eksterne lenker
*
Larissa (andre betydninger)

**Larissa** eller **Larisa** kan vise til:

*Larisa, en by i Hellas, også stavet Larissa;
*Larissa (Akhaia), en by i Hellas;
*Larisa (prefektur), en administrativ enhet i Hellas, sentrert omkring byen Larissa.;
*AEL 1964, en fotballklubb fra Larisa;
*Larissa (mytologi), en gresk mytologisk skikkelse.
*Larissa (måne), en av Neptuns måner; 
*1162 Larissa, en asteroide; 
*Larissa (festning), et venetiansk festningsverk i Argos bygget over byens gamle citadell.
*Larissa (Tyrkia) antikke byruiner i Tyrkia, i umiddelbar nærhet til Menemen-distriktet i Izmir
*Larisa (navn), et kvinnelig fornavn.
*Larissa (navn), en engelsk, tysk og portugisisk form av kvinnenavnet Larisa.